**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**“DĖL kLAIPĖDOS MIESTO SAVIVALDYBĖS TARYBOS 2017 M. SPALIO 19 D. SPRENDIMO nR. T2-244 „DĖL BIUDŽETINĖS ĮSTAIGOS KLAIPĖDOS MIESTO SPORTO BAZIŲ VALDYMO CENTRO TEIKIAMŲ ATLYGINTINŲ PASLAUGŲ KAINŲ NUSTATYMO“ PAKEITIMO**

2018-06-29

**1. Sprendimo projekto esmė, tikslai ir uždaviniai.**

Sprendimo projekto tikslas – pakeisti Klaipėdos miesto savivaldybės tarybos 2017 m. spalio 19 d. sprendimą Nr. T2‑244 „Dėl Biudžetinės įstaigos Klaipėdos miesto sporto bazių valdymo centro teikiamų atlygintinų paslaugų kainų nustatymo“ ir jo priedą papildyti nauju 4 punktu – „Sporto bazių, kurių gaunamos pajamos nepadengia patiriamų eksploatacinių ir administravimo išlaidų, skirtumas dengiamas iš savivaldybės biudžeto lėšų.“

**2. Projekto rengimo priežastys ir kuo remiantis parengtas sprendimo projektas.**

Projektas parengtas vadovaujantis Lietuvos Respublikos vietos savivaldos įstatymo 18 straipsnio 1 dalimi, kurioje numatyta, kad savivaldybės tarybos priimtus teisės aktus gali sustabdyti, pakeisti ar panaikinti pati savivaldybės taryba.

Klaipėdos miesto savivaldybės taryba 2017 m. spalio 19 d. sprendimu Nr. T2‑244 patvirtino BĮ Klaipėdos miesto sporto bazių valdymo centro teikiamų atlygintinų paslaugų kainas, kurios įsigaliojo nuo 2018 metų sausio 1 d., tačiau Smiltynės sveikatingumo bazės, Dviračių treko sporto bazės ir Centrinio stadiono gaunamų pajamų už suteiktas paslaugas nepakanka jų eksploatacinėms ir administracinėms išlaidoms padengti. Smiltynės sveikatingumo baze naudojasi mažas skaičius sportininkų, pagrindinės pajamos gaunamos už apgyvendinimo paslaugas, kurios pagrinde teikiamos vasaros sezono metu. Dviračių treko sporto bazės pagrindinės pajamos gaunamos iš apgyvendinimo paslaugų, taip pat šios sporto bazės infrastruktūra yra pasenusi, netinkama naudoti sportininkams bei reikalauja daug išlaidų eksploatacijai. Centrinio stadiono paslaugų teikimas yra priklausomas nuo metų sezono.

**3. Kokių rezultatų laukiama.**

Teikiamu sprendimo projektu bus numatyta, kad BĮ Klaipėdos miesto sporto bazių valdymo centro sporto bazių, kurių gaunamos pajamos nepadengia jų eksploatacinių ir administracinių išlaidų, negautos pajamos dengiamos iš savivaldybės biudžeto lėšų.

**4. Sprendimo projekto rengimo metu gauti specialistų vertinimai.**

Dėl teikiamo sprendimo projekto gautos pastabos šiame sprendimo projekte įvertintos.

**5. Išlaidų sąmatos, skaičiavimai, reikalingi pagrindimai ir paaiškinimai.**

Atlikus BĮ Klaipėdos miesto sporto valdymo centro pajamų/išlaidų analizę už 2018 m. 5 mėnesius nustatyta, kad sporto bazių (Smiltynės sveikatingumo bazės, Dviračių treko sporto bazės ir Centrinio stadiono) gaunamos pajamos už suteiktas paslaugas nepadengia patiriamų eksploatacinių ir administravimo išlaidų (žr. lentelę). Siekiant užtikrinti BĮ Klaipėdos miesto sporto valdymo centro veiklą būtina sudaryti galimybę, skirti lėšų iš savivaldybės biudžeto (esant poreikiui) minėtų sporto bazių negautoms pajamoms kompensuoti.

**6. Lėšų poreikis sprendimo įgyvendinimui.**

Papildomų lėšų iš savivaldybės biudžeto 2018 m. nereikės, bus panaudotos lėšos, suplanuotos Kūno kultūros ir sporto plėtros programoje 2018 m.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės.

Teikiamu sprendimo projektu bus numatyta, kad sporto bazių gaunamų pajamų ir eksploatacinių bei administracinių išlaidų lėšų skirtumas, bus padengiamas iš savivaldybės biudžeto lėšų, todėl BĮ Klaipėdos miesto sporto bazių valdymo centras nepatirs nuostolių dėl nepelningai veikiančių sporto bazių.

Neigiamų sprendimo projekto pasekmių nenumatoma.

**PRIDEDAMA**.

1. Klaipėdos miesto savivaldybės tarybos 2017 m. spalio 19 d. sprendimo Nr. T2‑244 „Dėl Biudžetinės įstaigos Klaipėdos miesto sporto bazių valdymo centro teikiamų atlygintinų paslaugų kainų nustatymo“ priedo lyginamasis variantas, 2 lapai.
2. BĮ Klaipėdos miesto sporto valdymo centro pajamų–išlaidų analizė už 2018 m.

Sporto ir kūno kultūros skyriaus vedėjas Saulius Paliulis